Antifašistički Vjesnik na svojoj Facebook stranici objavio je fotografije uslikane u Vončininoj ulici u samom središtu Zagreba koji prikazuje sramotni neonacistički grafit s porukom upućenom imigrantima.

'Immigrants not welcome', napisano je crnim sprejem na jednom zidu, a uz poruku je krivo nacrtana svastika. Nešto dalje na zidu je isti je autor počeo pisati poruku imigrantima, ali je krivo napisao pa je stao na 'immingra' uz što je nacrtao veliko 'U' ukrašeno simbolom križa.

S obzirom da komunalci nisu reagirali na njihov poziv da uklone sramotne grafite, Antifašistički Vjesnik moli za pomoć građane:



'TREBAMO VAŠU POMOĆ, NAZOVITE (01) 460-3557,

Komunalno redarstvo nije reagiralo na naš poziv za uklanjanje grafita. Ako se fašizam ne suzbije u korijenu on se razbukta. Tako se desilo u i ovom slučaju. Cijela Vončinina ulica je išarana s kukastim križevima, ksenofobnim porukama i ostalim neonacističkim gadostima.



Nadamo se da naši čitatelji mogu i više od Facebook lajka i komentara i da vam neće biti teško nazvati ured komunalnog redarstva za Medveščak (01) 460-3557 i zatražiti hitnu reakciju i patrolu na lokaciji Vončinina ulica (ispod bolnice Šalata)", stoji u statusu na Facebooku.

Centar za mirovne studije sve je prijavio policiji, a antifašisti pozivaju građane da i oni to učine.